钦定古今图书集成/明伦汇编/氏族典/第121卷 > 陈思道
## 钦定古今图书集成/明伦汇编/氏族典/第121卷 > 陈思道

按《宋史陈思道传》：“思道，江阴人。丧父，事母兄以孝悌
闻，鬻酰市侧，以给晨夕，买物不酬价，如所索与之。母
病，思道衣不解带者数月，双目疮烂，饮食随母多少。
洎母丧，水浆不入口七日。既葬，裒鬻酰之利，得钱十万，奉其兄，结庐墓侧，日夜悲恸。其妻时携儿女诣之，
拒之不与见。夏日种瓜以待过客，昼则白兔驯狎，夜
则虎豹环其庐而卧。”咸平元年，知军上其事，诏赐束
帛，旌其门。